निवेश करने से पहले जान लें कहां पैसा लगाना ज्यादा फायदेमंद, समझें पूरा गणित
Time Deposit Scheme Vs Bank FD Interest Rates - सरकार ने पोस्ट ऑफिस की नेशनल सेविंग्स टाइम डिपॉजिट अकाउंट पर मिलने वाले ब्याज में बढ़ोतरी की है। अब इस स्कीम में निवेश करने पर आपको 7.5% तक का ब्याज मिलेगा
सरकार ने पोस्ट ऑफिस की नेशनल सेविंग्स टाइम डिपॉजिट अकाउंट पर मिलने वाले ब्याज में बढ़ोतरी की है। अब इस स्कीम में निवेश करने पर आपको 7.5% तक का ब्याज मिलेगा। इस स्कीम में बैंक FD से ज्यादा ब्याज मिल रहा है। हम आपको देश के प्रमुख बैंकों की फिक्स्ड डिपॉजिट (FD) की ब्याज दर और टाइम डिपॉजिट अकाउंट के बारे में बता रहे हैं। ताकि आप अपने हिसाब से सही जगह निवेश करके ज्यादा फायदा कमा सकें।
नेशनल सेविंग्स टाइम डिपॉजिट अकाउंट में मिल रहा 7.5% तक का ब्याज
कितने समय में पैसा होगा डबल?
नेशनल सेविंग्स टाइम डिपॉजिट अकाउंट: इसमें अधिकतम ब्याज 7.5% मिल रहा है ऐसे में रूल 72 के अनुसार अगर आप इस स्कीम में पैसा लगाते हैं तो पैसे को डबल होने में 9 साल 6 महीने का समय लगेगा।
फिक्स्ड डिपॉजिट: देश के प्रमुख बैंक FD पर अधिकतम ब्याज 7% दे रहे हैं। ऐसे में रूल 72 के अनुसार अगर आप इस स्कीम में पैसा लगाते हैं तो पैसे को डबल होने में 10 साल 3 महीने का समय लगेगा।
5 साल के लिए निवेश करने पर मिलता है टैक्स छूट का फायदा
टाइम डिपॉजिट स्कीम और FD में 5 साल के लिए निवेश करने पर इनकम टैक्स एक्ट 1961 के सेक्शन 80C के तहत टैक्स छूट का फायदा ले सकते हैं। इसके तहत 1.50 लाख रुपए तक के निवेश पर आप इनकम टैक्स छूट का फायदा ले सकते हैं।
कहां निवेश करना रहेगा सही?
अगर आप कम समय यानी 1 या 2 साल के लिए FD कराने का प्लान बना रहे हैं तो SBI, HDFC या ICICI में कराना सही रहेगा। क्योंकि इसमें इस अवधि की FD पर टाइम डिपॉजिट से ज्यादा ब्याज मिल रहा है। वहीं अगर आप 5 साल के लिए FD कराना चाहते हैं तो टाइम डिपॉजिट स्कीम सही रहेगी।
क्या है रूल ऑफ 72?
फाइनेंस का यह खास नियम है रूल ऑफ 72। एक्सपर्ट्स इसे सबसे सटीक रूल मानते हैं, जिससे यह तय किया जाता है कि आपका निवेश कितने समय में डबल हो जाएगा। इसे आप ऐसे समझ सकते हैं कि अगर आपने बैंक के एक खास स्कीम का चयन किया है, जहां आपको सालाना 8% ब्याज मिलता है। ऐसे में आपको रूल ऑफ 72 के तहत 72 में 8 का भाग देना होगा। 72/8= 9 साल, यानी इस स्कीम के तहत आपके पैसे 9 साल में दोगुने हो जाएंगे।